Fridthjof Økland

**Johannes Fridthjof Økland** (1893&ndash;1957) var en norsk zoolog som arbeidet hovedsakelig med entomologi (insekter).  Fra 1953 var han professor i zoologi ved Universitetet i Oslo.

Fridthjof Økland er omtalt som *… en god foreleser og popularisator*.   Han var flittig møtedeltaker på møtene i Norsk entomologisk forening og hadde ofte gode innlegg i debatter. Han var *… en vennlig og omgjengelig mann med en behagelig framtreden som skaffet han mange venner*;.  Arne Semb-Johansson forteller at Økland var en svært allsidig person innen zoologien og hadde greie på både fugl og mye annet* 
.

== Naturforskeren ==
Fridthjof Økland ble tidlig interessert i naturen og insekter og studerte ved [[Universitetet i Oslo|Universitetet i Kristiania]], hvor han tok matematisk-naturvitenskapelig embetseksamen i [[1920]].  I 1925 ble han Dr. philos på et arbeide om *Die Verbreitung der Landgastropoden Norweges* (landlevende snegler i Norge).

Han var en periode i sin studietid vitenskapelig assistent ved [[Zoologisk laboratorium (Oslo)|Zoologisk laboratorium]] ved [[Universitetet i Oslo]]. I 1920 ble han dosent ved [[Norges landbrukshøgskole]], på [[Ås (kommune)|Ås]], en stilling han hadde til [[1953]]. Han var fra 1953 professor i zoologi, ved Universitetet i Oslo.

Fridthjof Økland interesserte seg for flere ulike laverestående dyregrupper. De senere årene var han mest opptatt av [[dyregeografi]] og [[økologi]]. Han var en av initiativtakerne til å opprette det internasjonale tidsskriftet [[Zoogeographica]] i [[1912]]. Han var redaktør frem til [[1942]], da tidsskriftet måtte opphøre på grunn av vanskelige [[politikk|politiske]] forhold under [[den andre verdenskrig]].

Fridthjof Økland var med i redaksjonen i [[Norsk Entomologisk Tidsskrift]] fra [[1936]] til [[1957]]. Han var aldri styremedlem i Norsk Entomologisk Forening, men huskes som en av de mest trofaste møtedeltakerne. Møtene ble av og til holdt i hjemmet til Mia og Fridthjof Økland, blant annet ble foreningens 40-årsjubileum holdt der, dette var under [[den andre verdenskrig|krigen]], i [[1944]].

== Skogmaur ==
Ett av Øklands arbeider vakte stor oppmerksomhet og omhandlet en studie av [[skogsmaur]]ens innsamling av [[honningdugg|bladlussukker]]. Fra en [[Bjørkeslekten|bjørk]], samlet han maur som krøp oppover og nedover trestammen. Disse ble sortert, tørket i grupper på 100 maur og veid. Det viste seg at maur som klatret ned stammen, i gjennomsnitt var 1 [[milligram|mg.]] tyngre enn de som klatret oppover. Utfra dette beregnet Øklandat at en normal maurkoloni samlet omtrent 10 [[kilogram|kg.]] [[sukker]] i løpet av en sommer. Han hevdet at i [[Nord-Europa]] er bladlussukker en større andel av skogmaurens næring enn hva den er i [[Mellom-Europa]].   I et annet arbeide undersøkte han skogmaurens arbeidsfordelig, ved å merke enkelte maur med farger. Han fant ut at maurene i perioder var spesialisert på bestemte arbeidsoppgaver.

== Forfatteren ==
Fridthjof Økland har skrevet en rekke publikasjoner, ikke bare om [[insekter]], men [[ferskvann lungesnegler|ferskvanns-]], [[landlungesnegler|landlevende snegler]], [[leverikte]], [[edderkoppdyr]], [[fugler]] og om [[planarium|planarier]] 
.

:*…  mangelfull liste …*
* 
* 1925 – *Die Verbreitung der Landgastropoden Norweges* (doktoravhandling)
* 1930 – *Wieviel «Blattlauszucker» verbraucht die rote Waldameisen (Formica rufa).* Biolog. Zentralbl. 50, Side 449-459.
* 1948 – *Hvilken fugl er det?*  (medforfatter: Marit Sommerfeldt)
*

== Referanser ==
<references />

== Litteratur ==
* [[Hjalmar Broch|Broch, Hjalmar]]. 1954. *Zoologiens historie i Norge. Til annen verdenskrig.* [[Akademisk forlag]], Oslo. 156 sider.
* [[Leif Reinhardt Natvig|Natvig. L.R.]] 1943. *Entomologien ved Det Kongelige Frederiks Universitet. Et bidrag til norsk entomologis historie.* [[Norsk Entomologisk Tidsskrift]] 7. Side 129-130.
* [[Leif Reinhardt Natvig|Natvig, L.R.]] 1944. *Entomologien ved Det Kongelige Frederiks Universitet. 1. Tidsrommet 1813-1907. * [[Norsk entomologisk tidsskrift]]. Bind 7. Side 1-73.
* [[Leif Reinhardt Natvig|Natvig, L.R.]] 1958. *In memorariam. Fridthjof Økland.* [[Norsk entomologisk tidsskrift]]. Bind 10. Side 283-285.
* [[Leif Reinhardt Natvig|Natvig, L.R.]] 1959. *Minnetale over Fridthjof Økland.*   [[Det norske Videnselkaps-Akademi]], Årbok 1958. Side 75-79.
* [[Leif Reinhardt Natvig|Natvig. L.R.]] 1960. *Oversikt over entomologien i Norge gjennom 200 år.* [[Fauna (tidsskrift)|Fauna]] nr. 13. Side 57-71.
* [[Thomas Georg Münster|Münster, T.G.]] 1935. *Vore nestores.* [[Norsk entomologisk tidsskrift]]. Bind 3. Side 1-3.
* [[Lauritz Sømme|Sømme, L]]. & [[Lars Ove Hansen|Hansen, L.O.]] (bilderedaktør). 2004. *Entomologiens historie i Norge. Norsk entomologisk forening * 1904-2004''  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
* Norsk entomologisk forening – for deg som vil lære mer om insekter.